Nikas Safronovas

Nikas Safronovas (, g. 1956 m. balandžio 8 d. Melekese, Uljanovsko sr., Rusijos TFSR) – vienas madingiausių Rusijos tapytojų, pagarsėjęs kuriamais valstybių vadovų, šou ir verslo žvaigždžių portretais. Tarptautinių meno draugijų garbės narys, profesorius, keturių ordinų kavalierius, meno mecenatas, dar tituluojamas Rusijos geriausiu portretistu, Kremliaus dailininku, rusų Kazanova. Gyvena ištaigingame bute Maskvos centre, Kremliaus pašonėje, jam priklauso pilis Škotijoje.http://www.klubas.lt/vakareliai/madingiausio-rusijos-dailininko-pasididziavimas-70-milijonu-doleriu-vertes-bustas.d?id=55750735 Taip pat gyvena ir kuria Anglijoje, Prancūzijoje, Italijoje.

 Biografija 
miniatiūra|180px|right|N. Safronovas 2010 m.
N. Safronovas gimė gausioje rusų kariškio ir lietuvės tremtinės, gimusios Pašiliuose netoli Panevėžio, šeimoje, buvo vienas iš šešių vaikų. Protėviai iš tėvo pusės buvo dvylikos kartų šventikai.

Baigęs 8 klases Uljanovske, išvažiavo mokytis į Odesos jūreivystės mokyklą, bet jos nebaigė, dirbo uosto kroviku. 1973–1975 m. mokėsi tapybos Rostovo prie Dono dailės mokykloje, vertėsi įvairiais darbais. Nebaigusį mokslų N. Safronovą pašaukė į sovietinę kariuomenę, kur tarnavo Valgoje (Estija). Po demobilizacijos išvyko į motinos gimtinę: 1977–1979 m. gyveno Panevėžyje, kur dirbo dailininku Juozo Miltinio dramos teatre ir audinių dizaineriu linų kombinate. Kelerius metus, 1978–1982 m., studijavo dizainą Vilniaus dailės institute. Po to išvažiavo į Maskvą, kur baigė tapybos studijas V. Surikovo dailės institute, be to, Maskvos K. Razumovskio technologijų ir valdymo universitete studijavo psichologiją.

Pasak N. Safronovo, savo motinos garbei jis pastatė Šv. Anos cerkvę Uljanovske ir koplyčią Vyškų kaime Uljanovsko srityje, taip pat teikia finansinę paramą kitos cerkvės (храм Иоанно-Предтеченского прихода) statybai. Jis rūpinasi Uljanovsko vidurine mokykla nr. 65, kurioje sustiprintas kultūrologijos dėstymas, ir Dimitrovgrado humanitariniu licėjumi, kurie pavadinti jo vardu.

 Kūryba 
Pirmąsias personalines parodas surengė Lietuvoje: pirmąją 1978 m. Panevėžyje, antrąją 1980 m. Vilniuje.http://www.km.ru/stil/2013/07/17/formirovanie-chuvstva-stilya-i-vkusa/716020-nikas-safronov-ya-ne-mogu-nazvat-sebya-s Maskvoje buvo rusiško „Penthouse“ žurnalo vyr. dailininku, dirbo kituose garsiuose leidiniuose.

Siurrealistiniuose, simbolistiniuose N.Safronovo paveiksluose daug romantikos: senovinių pilių, riterių, gražuolių praėjusių šimtmečių kostiumais. Yra nutapęs daugelio Rusijos ir užsienio įžymių žmonių portretų. Kai kurie žinomi meno ekspertai jo kūrybą vertina prieštaringai.http://www.1tv.ru/gordonkihot/pt=10025&pi=11680  Tarp jo nutapytų žmonių: Vladimiras Putinas, Ala Pugačiova, Sophia Loren, Ringo Staras, Madonna, Jean-Paul Belmondo, Pierre Richard, Annie Girardot, Julio Iglesias, Steven Seagal, Richard Gere, Mike Tyson, Jack Nicholson, Clint Eastwood, David Bowie, Robert De Niro, Steven Spielberg, Tina Turner, Leonardo DiCaprio, Sting, Elton John, Mick Jagger ir kt. N. Safronovas yra lankęsis Prezidento Algirdo Brazausko namuose Turniškėse, kur ruošė eskizus būsimam portretui.http://www.alfa.lt/straipsnis/157146/brazausko-portreta-tapys-rusu-kazanova/#.Uy2EaVB_v7A

 Šaltiniai 

 Nuorodos 
 Dailininkas nebeturi laiko meilės romanams
 Dailininkas Nikas Safronovas (rusų k.)

Kategorija:Lietuvių kilmės asmenybės
Kategorija:Rusijos tapytojai portretistai
Kategorija:Mecenatai